Ba bu batun ficewar Jonathan daga jam'iyyar PDP - Hadimin sa ▷ Legit.ng
Ba bu batun ficewar Jonathan daga jam'iyyar PDP - Hadimin sa
2 months ago 4313 views by Ishaq Ismail
Da sanadin shafin jaridar Vanguard mun samu rahoton cewa, tsohon shugaban kasar Najeriya, Dakta Goodluck Ebele Jonathan, ya barrantar da kan sa tare da musanta rahotanni da ke yaduwa da cewar ya fice daga babbar jam'iyyar adawa ta PDP.
Tsohon shugaban kasar ya bayyana hakan ne da sanadin mai magana da yawun sa, Ikechukwu Eze, inda ya ce karairayi ne kurum da shaci fadi gami kagaggun zantuttuka da wasu 'yan jarida suka wallafa tare da yadawa al'umma domin cimma wata manufa.
Ba bu batun fitar Jonathan daga jam'iyyar PDP - Hadimin sa
Wasu kafofin watsa labarai sun ruwaito cewa, tsohon shugaban kasa Jonathan ya bayyana rahoton ficewar sa daga jam'iyyar PDP yayin ganawa da manema labarai na kafar watsa labarai ta NNA (Nigeria News Agency).
Kamar yadda majiyar jaridar Legit.ng ta ruwaito cewa, Mista Eze ya ce ba bu ta yadda za a yi tsohon shugaban kasa ya gana da wata kafar watsa labarai da ba ta da wani tushe ko madogara ta asali a kasar nan.
KARANTA KUMA: Ya kamata INEC ta yi watsi da jam'iyyun siyasa 81 na Najeriya - Falana
Ya ci gaba da cewa, ba bu wani dalili a halin yanzu da zai sanya tsohon shugaban kasa ya fice daga jam'iyyar sa ta PDP ba ya ga cewa a karkashin inuwar ta ya rike kujerar mataimakin gwamna, gwamna, mataimakin shugaban kasa da kuma ta shugaban kasa baki daya.
Mista Eze ya shawarci masu sha'awar yada karairayi da zantuka na shaci fadi da su nemi wata hanyar cin abinci ta daban da za ta tabbatar da ingancin rayuwar su da kuma bunkasar ci gaban kasar nan baki daya.
Goodluck JonathanPDP newsHausa NewsSiyasar Najeriya
﻿The richest man in Africa Ankara blouse and wrapper styles Ghana weaving shuku Nigeria richest musician Npower recruitment
Ana so Shugaban PDP yayi murabus ganin APC tayi nasara a zaben 2019